Skrivañ a reas meur a varzhoneg e galleg hag e brezhoneg. Berzh bras a reas gant e varzhonegoù gallek embannet gant LHermine adal 1890 ha gant dastumadoù barzhoniezh, Sous les chênes, an hini anavezetañ. An teskad Breiz da virviken (1903) a zegasas brud dezhañ ken e voe lakaet da Varzh e-doug Goursez Breizh bodet e Brignogan er bloaz-se. Tapout a reas brud dalif dre unan eus e varzhonegoù sonaozet gant Fernand Masson hag embannet diouzhtu dindan an titl La chanson des chemins breton asambles gant ar sonerezh. Kanet e veze gant Teodor Botrel. Enrollet e voe war bladennoù, meur a wezh. Kanet e veze er bloavezhioù 60 choazh, hag enrollet e voe gant Mouez Breiz ivez.